b'\n_START_ARTICLE_\nLipaza\n_START_PARAGRAPH_\nLip\xc3\xa1ze so encimi (kvasine), ki hidrolizirajo estre, predvsem trigliceride, v ma\xc5\xa1\xc4\x8dobne kisline ter digliceride, monogliceride in glicerol. Lipaze razgrajujejo ma\xc5\xa1\xc4\x8dobe v zau\xc5\xbeiti hrani v \xc5\xbeelodcu, dvanajstniku in tankem \xc4\x8drevesu. Najpomembnej\xc5\xa1a je lipaza trebu\xc5\xa1ne slinavke (pankreasna lipaza), ki za aktivacijo potrebuje soli \xc5\xbeol\xc4\x8dnih kislin. _NEWLINE_Lipaze se nahajajo tudi v ma\xc5\xa1\xc4\x8dobnem tkivu, jetrih, semenih rastlin, mikroorganizmih. _NEWLINE_Ker hidrolizirajo estre, sodijo med esteraze. Njim sorodne so fosfolipaze, ki hidrolizirajo fosfolipide, predvsem v jetrih, trebu\xc5\xa1ni slinavki, rastlinah, \xc4\x8debeljem in ka\xc4\x8djih strupih, mikroorganizmih. _NEWLINE_Lipaze se uporabljajo tudi v stereoselektivni sintezi.'